
Nr. ieșire registratură: 4007
Data: 30.09.2026
Biblioteca Județeană „Octavian Goga” Cluj, instituție aflată în subordinea Consiliului Județean Cluj, cu sediul în municipiul Cluj-Napoca, str. Calea Dorobanților, nr. 104, organizează, în conformitate cu H.G. nr. 1336/2022, concurs pentru ocuparea unui post contractual vacant, după cum urmează:

· un post unic de consilier juridic, studii superioare, gradul IA, normă întreagă, durată nedeterminată.

A. Condițiile pentru ocuparea unui post vacant, de către un candidat, conform Hotărârii nr. 1336 din 28.10.2022 – pentru aprobarea Regulamentului cadru privind organizarea și dezvoltarea carierei personalului contractual din sectorul bugetar plătit din fonduri publice, sunt următoareleː

   
1) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;

   
2) cunoaște limba română, scris și vorbit;

 
3) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;

  
4) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;

 
5) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;

    
6) nu a fost condamnat/ă definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;

  
7) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;

   
 8) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

B. Condiții generale: 
1. studii superioare de lungă durată, de drept, cu diplomă de licență;

2. vechime în specialitate sau în muncă: minim 6 ani și 6 luni;

3. cunoștințe de operare pe calculator: pachet OFFICE, (nivel mediu) și navigare pe Internet.

C.  Condiții specifice:

· cunoștințe juridice temeinice;

· capacitatea de concentrare, analiză și sinteză;

· creativitate și spirit de inițiativă;

· capacitatea de asumare a responsabilităților;

· capacitatea de a lucra în echipă, dar și independent;

· ușurință, claritate și coerență în exprimare;

· capacitate de adaptare la activități în condiții speciale;

· promptitudine în efectuarea operațiunilor; 

· rezistență la stres.
D. Dosarele de înscriere la concurs se depun fizic la sediul Bibliotecii Județene „Octavian Goga” Cluj, în termen de 10 zile lucrătoare de la data publicării prezentului anunț, pe site-ul instituției, respectiv până la data de 19.10.2026, în intervalul orar 10,00 – 15,00 și vor cuprinde, în mod obligatoriu, următoarele documente:
   
 1) formular de înscriere la concurs (modelul se descarcă de pe www.bjc.ro/concurs);
  
 2) copia și originalul actului de identitate sau orice alt document care atestă identitatea, potrivit legii, aflate în termen de valabilitate;

 3) copia și originalul certificatului de căsătorie sau a altui document prin care s-a realizat schimbarea de nume, după caz;

 4) copiile și originalele documentelor care atestă nivelul studiilor și ale altor acte care atestă efectuarea unor specializări, precum și copiile și originalele documentelor care atestă îndeplinirea condițiilor specifice ale postului solicitate de autoritatea sau instituția publică;

  
 5) copia și originalul carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului și/sau Extras Revisal;

  
6) cazierul judiciar în original sau o declarație pe propria răspundere că nu are antecedente penale care să-l facă incompatibil cu funcția pentru care candidează. Candidatul declarat admis la selecția dosarelor, care a depus la înscriere o declarație pe propria răspundere că nu are antecedente penale, are obligația de a completa dosarul de concurs cu originalul cazierului judiciar, cel mai târziu până la data desfășurării primei probe a concursului, respectiv proba scrisă;

7) adeverință medicală sau fișă de aptitudine cu mențiunea „apt pentru participare la concurs” (bifată opțiunea Alte) în original care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului (adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății. Pentru candidații cu dizabilități, în situația solicitării de adaptare rezonabilă, adeverința în copie și original, care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii);
 
certificatul de integritate comportamentală în original din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare – în original;

 9) curriculum vitae, model comun European - în original.

10) dosar plic.

Copiile de pe actele din dosarul de concurs prevăzute la capitolul D  al. 2) - 5), precum și copia certificatului de încadrare într-un grad de handicap prevăzut la al. 7), se certifică cu mențiunea "conform cu originalul" de către secretarul comisiei de concurs.

În situația în care candidații transmit dosarele de concurs prin Poșta Română, serviciul de curierat rapid, poșta electronică, candidații primesc codul unic de identificare la o adresă de e-mail comunicată de către aceștia și au obligația de a se prezenta la Compartimentul Financiar - contabilitate și resurse umane, str. Calea Dorobanților, nr. 104, cu documentele prevăzute la cap. D alin. 2) - 5) în original, pentru certificarea acestora, pe parcursul desfășurării concursului, dar nu mai târziu de data și ora organizării probei scrise.

Documentele de la cap. D alin. 6), 7) și 8) se vor depune în original cel mai târziu până la data desfășurării primei probe a concursului, respectiv proba scrisă.

Lipsa oricărui document sau documente neconforme duce la excluderea candidatului.

E. Concursul va consta din 2 probe și se va desfășura la sediul bibliotecii, Calea Dorobanților, nr. 104, conform următorului calendar:
ETAPA I – Selecția dosarelor de înscriere la concurs 

Dosarele de înscriere se depun la sediul bibliotecii în perioada 06.10.2026 – 19.10.2026, în intervalul orar 10,00 – 15,00.

Selecția dosarelor – 20.10.2026, ora 10:00

Afișarea rezultatelor selecției dosarelor: 20.10.2026, ora 15:00

Depunerea contestațiilor – 21.10.2026, până la ora 15:00

Soluționarea contestațiilor și afișarea rezultatelor după contestații -  22.10.2026, ora 15:00

ETAPA II - Proba scrisă 

Proba scrisă va avea loc în data de 27.10.2026, ora 10:00, la sediul instituției și va consta în:

Redactarea unei lucrări, pe bază de întrebări, din bibliografia anunțată;

Afișarea rezultatelor – 28.10.2026, ora 14:00
Depunerea contestațiilor – 29.10.2026, până la ora 14:00

Soluționarea contestațiilor și afișarea rezultatelor după contestații - 30.10.2026, ora 15:00

ETAPA III – Interviul 

Interviul va avea loc în data de 02.11.2026, ora 10:00.

În cadrul interviului se vor testa abilitățile, aptitudinile și motivația candidaților.

Afișarea rezultatelor – 02.11.2026, ora 16:00

Depunerea contestațiilor – 03.11.2026, ora 14:00

Soluționarea contestațiilor și afișarea rezultatelor după contestații - 04.11.2026, ora 10

Afișarea rezultatelor finale ale concursului - 04.11.2026, ora 14.

Notă: 

Se pot prezenta la etapa a II-a numai candidații declarați admiși la etapa I.

Candidatul poate participa la proba următoare numai în condițiile promovării probei anterioare cu minimum 50 de puncte din 100 posibile.

Punctajul final se calculează ca media aritmetică a punctajelor obținute la proba scrisă și interviu.

Candidații declarați admiși la concurs sunt obligați să se prezinte la post în termen de maximum 15 zile calendaristice de la data afișării rezultatelor finale a concursului.

Prin excepție de la aliniatul anterior, candidații declarați admiși la concurs pot solicita, în termen de 3 zile lucrătoare de la afișarea rezultatelor finale ale concursului, un termen ulterior de prezentare la post, care nu poate depăși 20 de zile lucrătoare de la data afișării rezultatului concursului.
F. Bibliografia:
1. Legea nr. 334 din 31 mai 2002, Legea bibliotecilor, Republicată;

2. Legea nr. 111 din 21 noiembrie 1995 privind Depozitul legal de documente, Republicată;

3. Legea nr. 8 din 14 martie 1996 privind dreptul de autor și drepturile conexe, cu modificările și completările ulterioare;

4. Legea nr. 319/2006, Legea securității și sănătății în muncă, cu modificările și completările ulterioare;

5. Hotărâre nr. 1425/2006, pentru aprobarea normelor metodologice de aplicare a prevederilor Legii securității și sănătății în muncă nr. 319/2006, cu modificările și completările ulterioare;

6. Legea nr. 98/2016 din 19 mai 2016 privind achizițiile publice, cu modificările și completările ulterioare;

7. Ordinul nr. 600 din 20 aprilie 2018 pentru aprobarea Codului controlului intern/managerial al entităților publice;

8. Regulamentul de organizare și funcționare al Bibliotecii Județene „Octavian Goga” Cluj.

MANAGER,

Sorina Stanca

